[{"text_idx": "#000012", "text": "Ffotograff lliw digidol yn dangos mawn sydd yn y golwg ym mhen deheuol Traeth Niwgwl, a dynnwyd gan ein Hymchwilydd Arforol ni, Julian Whitewright, ym mis Mawrth 2022. Mae gweddillion coedwig danddwr, a gwaddodion mawn cysylltiedig, yn dod i\u2019r golwg o dro i dro ar Draeth Niwgwl pan fydd lefel y tywod yn is nag arfer. Mae\u2019r pethau sydd wedi\u2019u darganfod yn cynnwys bwyell o\u2019r Oes Efydd a chorn carw."}, {"text_idx": "#000013", "text": "Ffotograff lliw digidol yn dangos ffenestr yn yr eglwys sydd wedi mynd a\u0302\u2019i phen iddi yng Nghastelldwyran, Clunderwen. Mae\u2019r ffotograff yn rhan o arolwg o\u2019r eglwys, a gynhaliwyd gan Martin Davies yn 2022."}, {"text_idx": "#000014", "text": "Ffotograff lliw digidol yn dangos yr allor yn Eglwys Gatholig Sant Joseff, Pwllheli. Mae gan yr allor, a wnaed o lechen Aberllefenni, waelod sia\u0302p hecsagon a\u0302 delwedd o bysgodyn ac angor wedi\u2019i hysgythru arni ynghyd ag arysgrifen ar hyd ymyl y mensa, sef \u2018a\u2019r gair a wnaethpwyd yn gnawd\u2019, mewn ysgrifen Geltaidd. Rhan o gasgliad o ffotograffau sy\u2019n dangos eglwysi Catholig yng Nghymru, a dynnwyd gan Architectural History Practice yn 2018."}, {"text_idx": "#000016", "text": "Llun lliw digidol yn dangos hen ddarn o beiriant yng nghei Porth y Pistyll, Aberdaron gyda pherson hefyd er mwyn gweld ei wir faint. Cafodd y cei ei adeiladu yn ystod degawd cyntaf yr 20fed ganrif, ac roedd yn gysylltiedig a\u0302 chwarel wenithfaen gerllaw a oedd yn gweithredu dan gyfarwyddyd Co-operative Granite Quarries Ltd. Rhan o arolwg ffotograffig digidol, a luniwyd yn 2020 gan Michael Statham."}]